**НАУЧНО-НАСТАВНОМ ВЕЋУ**

**ФИЛОЗОФСКОГ ФАКУЛТЕТА У БЕОГРАДУ**

**ЧИКА ЉУБИНА 18-20**

**ИЗВЕШТАЈ КОМИСИЈЕ ЗА ИЗБОР ДР АНЂЕЛЕ ГАВРИЛОВИЋ**

**У ЗВАЊЕ ВИШИ НАУЧНИ САРАДНИК**

Након што нас је Научно-наставно веће Филозофског факултета у Београду на својој X редовној седници, одржаној 20. 02. 2020. године, изабрало у комисију за припрему извештаја за **избор Анђеле Гавриловић**, **доктора историје уметности, у звање виши научни сарадник**, подносимо већу извештај сачињен у складу са *Законом о научноистраживачној делатности* и *Правилником о поступку и начину вредновања и квалитативном исказивању научноистраживачких резултата истраживача*.

**1а) ИМЕ И ПРЕЗИМЕ КАНДИДАТА ЗА ИЗБОР У НАУЧНО ЗВАЊЕ**

АНЂЕЛА ГАВРИЛОВИЋ

**1а) ПОДАЦИ О САДАШЊЕМ И ПРЕТХОДНОМ ЗАПОСЛЕЊУ КАНДИДАТА**

Од 2012. године запослена је на Филозофском факултету у Београду.

**2) КОМПЛЕТНА КАНДИДАТОВА БИБЛИОГРАФИЈА СА ПОТПУНИМ РЕФЕРЕНЦАМА РАЗВРСТАНИМ ПРЕМА КАТЕГОРИЈАМА НАУЧНОГ РАДА (М КОЕФИЦИЈЕНТИ), УЗ ЈАСНУ НАЗНАКУ ПЕРИОДА ЗА КОЈИ СЕ КАНДИДАТОВ НАУЧНИ ОПУС ОЦЕЊУЈЕ)[[1]](#footnote-2)**

***М14: Рад у тематском зборнику међународног значајa (5)***

**1) Анджела ГАВРИЛОВИЧ, О литературных основах явления пророка Давида и певчих в сцене Смерть праведника в трапезной монастыря Святого Иоанна Богослова на Патмосе, у: *Мир православия (Сборник статей). Выпуск 9,* Волгоград 2015, стр. 132–149.**

***М14: Рад у тематском зборнику међународног значаја (3)*** [[2]](#footnote-3)

**2) Анђела ГАВРИЛОВИЋ, О разлозима сликања херувимâ у поткуполном простору цркве Богородице Одигитрије у Пећкој патријаршији, у: *Ниш и Византија* 15, Ниш 2017, стр. 289–298.**

**3) Anđela GAVRILOVIĆ,The Representation of Constantinople on the Folio 145r/b of the Manuscript of Madrid Skylitzes “Synopsis of Histories“, у: *Ниш и Византија* 14, Ниш 2016, стр. 371–380.**

**4) Anđela GAVRILOVIĆ, On the Parable of the Rich Fool and the Reasons for its Depiction in the Exonartex of the Monastery of Sopoćani, у: *Ниш и Византија* 13, Ниш 2015, стр. 329–340.**

5) Anđela GAVRILOVIĆ, Two Unidentified Figures in the Wall Paintings of the Church of the Virgin Hodegetria in Peć, у:*Ниш и Византија* 9, Ниш 2011, стр. 349–356.

6) Anđela GAVRILOVIĆ, Representations of the Wells in Byzantine Art. Contributuon to the research of Their Iconography, у:*Ниш и Византија* 8, Ниш 2010, стр. 201–218.

***M24: Рад у националном часопису међународног значаја (4)***

***7)* Анђела Гавриловић,Прилог проучавању иконографије и значења представа Сунца и Месеца у византијској и српској средњовековној уметности са посебним освртом на небеска светила у Цркви Светог Николе у Пелинову (1716–1717), *Етноантрополошки проблеми* 14/1 (2019), стр. 361–382.**

**8) Анђела Гавриловић, О сакралном значењу музичког инструмента и улози пророка Давида у сцени Смрт праведника. Прилог проучавању ликовних представа музичких инструмената у источнохришћанској црквеној уметности, *Музикологија* 27/2 (2019), стр. 277–302.**

**9) Anđela GAVRILOVIĆ, The Representations of Sun and Moon in the Monastery of Zavala and the Reasons of their Depiction, *Зборник Матице српске за ликовне уметности* 47 (2019), стр. 57–67.**

**10) Anđela GAVRILOVIĆ, The representation of the cherub in the narthex of the Dečani Monastery above the portal leading to the nave. Contribution to the research of the iconography and meaning of the cherub in Serbian medieval art, *Зборник Матице српске за ликовне уметности* 46 (2018), стр. 13–34.**

**11) Анђела ГАВРИЛОВИЋ, Култ римског папе светог Силвестера Првог у српским земљама од 1166. до 1459. године, *Црквене студије* 16 (Ниш 2018), стр. 501–519.**

***М26: Научна критика у међународном часопису (1)***

12) Anđela GAVRILOVIĆ, S. Tomeković*,* Les ermites et moines dans la peinture murale byzantine, *Зограф* 35 (2011), стр. 245–247.

***М33: Саопштење са међународног скупа штампано у целини (1)***

**13)** **Anđela GAVRILOVIĆ, The Tricephalos in the Painted Dado of the Church of Nova Pavlica – Possible Origin of Iconography, in: *Актуалньные проблемы теории и истории искусства, Т. 5. Зборник научных статей,* Санкт-Петербург2015, стр. 294–297.**

14) Анджела ГАВРИЛОВИЧ, О литературных основах явления пророка Давида и певчих в сцене „Смерт праведника“ в трапезной монастыря Святого Иоанна Богослова на Патмосе, in: *Византия и византийское наследие в России и в мирe. Тезисы докладов XX Всероссийской научной сесии византинистов Москва 3-6 июня 2013 года*, Москва 2013, стр. 68–71.

15)Anđela GAVRILOVIĆ, Representations of Leprosy on Serbian Fresces in the Time of Reign of Stefan Dušan (1331-1355) – Methodological proposal, in: *Analecta Historico-Medica, Suplemento I, VI, Memorias 41 Congreso International de Historia de Medicina*, C. De México 2008, стр. 305–312.

***М34: Саопштење са међународног скупа штампано у изводу (0.5)***

**16) Анђела ГАВРИЛОВИЋ, О разлозима сликања шестокрилог на надбедренику Светог Саве Српског на фресци уз иконостас у параклису Рођења Богородице у Хиландару, у: *Програм и зборник резимеâ* *Међународни научни скуп Осам векова аутокефалије Српске православне цркве (1219–2019). Историјско, богословско и културно наслеђе (10–14. децембар 2018)*, Београд 2018, стр. 51–52**

**(доступно on-line на интернет страници:** [**http://www.bfspc.bg.ac.rs/Program.pdf**](http://www.bfspc.bg.ac.rs/Program.pdf)**)**

**17)** **Anđela GAVRILOVIĆ, Cult of Saint Gregory of Nyssa in Serbian Lands 1459–1800, *Gregory of Nyssa: Les homélies sur le Notre Père et leur réception byzantine*. Paris, Centre nationale de recherche scientifique – Institut de recherche d’histoire de textes, section grecque et de l’Orient chrétien; Université Paris Ouest; Université de Strasbourg 2018:**

**(доступно on-line на интернет страници:** [**https://www.gregoryofnyssa.org/gavrilovic/**](https://www.gregoryofnyssa.org/gavrilovic/)**).**

**18) Anđela GAVRILOVIĆ, The Inlaid Opus Sectile Panels with Dolphins from above the Imperial Door in Saint Sophia in Constantinoplе. *Proceedings of the 23rd International Congress of Byzantine Studies*. *Vol.* *III*, *Thematic Sessions of Free Communications*, Belgrade 2016, стр. 76**

**(доступно on-line на на интернет страници Византолошког института САНУ:** [**file:///E:/%D0%97%D0%A0%D0%92%D0%98/Thematic%20Sessions%20of%20Free%20%20Communications.pdf**](file:///E:\%D0%97%D0%A0%D0%92%D0%98\Thematic%20Sessions%20of%20Free%20%20Communications.pdf)**).**

**19) Анджела ГАВРИЛОВИЧ, О незапаженом мотиву змија у пољу сокла испод лика светог Меркурија у цркви Христа Спаса у Дечанима/О незамеченном змеином мотиве в цокольной зоне под образом Святого Меркурия в церкви Христа Спасителя в Дечанах (1339-1340), in: *Империя Ромеев во времени и пространстве: центр и периферия: Тезисы докладов XXI Всероссийской научной сесии византинистов*, Белгород, 20-23 апреля 2016 *года* / Под редакцией М. В. Грацианского, П. В. Кузенкова, Москва – Белгород 2016, стр. 57–59.**

**20) Anđela GAVRILOVIĆ, The Lionmask motif on the Pillar of St. Symeon the Wonderworker in Lesnovo (1349). Its origin and meaning. *III Annual International CCCS Conference. Identity and Culture* (3*–5. 09. 2015 Skopje*), Skopje 2015, стр. 4.**

**21) Anđela GAVRILOVIĆ, The Cult of St. Gregory of Nyssa in Medieval Serbia. *Gregory of Nyssa: In Canticum. XIII International Colloquium on Gregory of Nyssa* (*Rome, 17-20, September 2014*), Rome 2014, стр. 26.**

**22) Аnđela ГАВРИЛОВИЋ, Фреска Ваведења Богородице у цркви Пресвете Богородице у Пећкој патријаршији и њене аналогије у српској уметности и у уметности византијског светa, у: Шуваковић, У. и др. (ур.). *Културно наслеђе Косова и Метохије : историјске тековине Србије на Косову и Метохији и изазови будућности : научни скуп*, Београд, 7-8. октобар 2013 године, Књига сажетака, Београд – Косовска Митровица 2013, стр. 97.**

23) Anđela GAVRILOVIĆ, On the Conceptual Meaning of the Texts Written on Prophets's Scrolls in the Tambour of the Church of the Virgin Hodegetria in Peć. in: *Proceedings of the 22nd International Congress of Byzantine Studies* (3), Sofia 2011, стр. 338–339.

24)Anđela GAVRILOVIĆ, Vuk Branković and His Fresco Portrait in the Church of the Virgin of the Mother of God Peribleptos in Ochrid, in: Jeffreys, Е. (ed.). *Proceedings of the 21st International Congress of Byzantine Studies, Volume III (Communications)*. Aldershot 2006, стр. 320–321.

***М41: Истакнута монографија националног значаја (9)***

**25) Анђела, ГАВРИЛОВИЋ. 2018. *Црква Богородице Одигитрије у Пећкој патријаршији,* Београд – Пећ: Ставропигијална Лавра Манастир Пећка патријаршија: 303 стр**.

***М44: Поглавље у истакнутом тематском збoрнику водећег националног значаја (3)***

**26) Анђела ГАВРИЛОВИЋ, О представама змијâ у пољу сокла испод св. Теодора Тирона у Богородичиној цркви у Пећкој патријаршији, *Косовско-метохијски зборник САНУ* 6 (2015), стр. 1–8.**

27) Anđela GAVRILOVIĆ, The Fresco of the Presentation of the Virgin in the Church of the Virgin in the Patriarchate of Peć and Its Analogies in Serbian Art and in the Art of the Byzantine World, In Шуваковић У. и др. (ур.), *Културно наслеђе Косова и Метохије. Историјске тековине Србије на Косову и Метохији и изазови будућности. Зборник 2*, Београд – Косовска Митровица 2013, стр. 261–269.

***M 46: Лексикографска јединица у научној публикацији водећег националног значаја (1)***

**28) Анђела ГАВРИЛОВИЋ, Српски архиепископ Данило II и пророк Данило, у: М. Марковић, Д. Војводић (ур.), *Српско уметничко наслеђе на Косову и Метохији. Идентитет, значај, угроженост* (Каталог изложбе), Београд, 2017, стр. 104–105.**

***М51: Рад у врхунском часопису националног значаја (3)***

**29) Анђела ГАВРИЛОВИЋ, Духовно и материјално значење и анализа мотива трију риба са заједничком главом на фрагменту касноантичког подног мозаика из Петровца на мору, *Историјски записи* 3–4 (2019) стр. 7–19.**

**30) Анђела ГАВРИЛОВИЋ, Надбедреник патријарха Арсенија III Чарнојевића на портрету овог патријарха од Јова Василијевича (1744) – његов смисао и украс, у: В. Вукашиновић, (ур.), *Богословље и духовни живот Карловачке митрополије година 2*: *Културолошка и образовна преплитања и узајамни односи цркава и политичких ентитета централне и југоисточне Европе од 1690. до 1918. године*, *Зборник радова са научног скупа*, Београд – Нови Сад, 17 –18. Децембар 2018), Београд 2019, стр. 178–188.**

**31) Аnđela ГАВРИЛОВИЋ, Култ и иконографија светог Григорија Ниског код Срба у средњем веку, *Antropologija* 18/2 (2018), стр. 73–86.**

**32) Anđela GAVRILOVIĆ, Christ Pantocrator in the Dome of the Church of the Virgin Hodegetria in the Patriarchate of Peć. Iconography and Meaning, *Зборник Матице српске за ликовне уметности* 43 (2015), стр. 13–30.**

**33) Anđela GAVRILOVIĆ, Holy Stylites in the Church of the Virgin Hodegetria in the Patriarchate of Peć,** *ПАТРИМОНИУМ* 12 **(Скопје 2014), стр. 147–156.**

**34) Anđela GAVRILOVIĆ, Unnoticed scenes from the cycle of the life of the Virgin in the church of the Virgin in Peć, *Зборник Матице српске за ликовне уметности* 42 (2014), стр. 77–86.**

35) Анђела ГАВРИЛОВИЋ, Представе парализе и кифозе на српским фрескама у доба Стефана Душана (1331–1355) – однос земаљске и небеске реалности, *Црквене студије* 5 (Ниш 2008), стр. 363–380.

36) Анђела ГАВРИЛОВИЋ, Идејни смисао текстова на свицима пророка у тамбуру Богородичине цркве у Пећкој патријаршији, *ПАТРИМОНИУМ* 9 (Скопје 2011), стр. 105–114.

***М53: Рад у националном часопису (1)***

**37) Анђела ГАВРИЛОВИЋ, О иконографским специфичностима сцене Смрт праведника у композицији Страшног суда у Никољцу код Бијелог поља и о њеном иконографском предлошку, *Новопазарски зборник* 36 (2013), стр. 107–120.**

38) Анђела ГАВРИЛОВИЋ, Представе лепре и водене болести на српским фрескама у доба Стефана Душана (1331-1355), *Лесковачки зборник* 48 (2008), стр. 261–276.

***М71: Одбрањена докторска дисертација (6)***

39) Анђела ГАВРИЛОВИЋ, *Зидно сликарство цркве Богородице Одигитрије у Пећи*, Филозофски факултет Универзитета у Београду 2013.

**Некатегорисане референце:**

**40) Владан Тријић, *О Београдском паримејнику*, у: Тријић, Владан, *Београдски паримејник*, Београд: Нови Сад 2019 (превод студије „О Београдском паримејнику“ на кинески језик), стр. 41–45.**

**41) Anđela GAVRILOVIĆ, Ante portam auream: studia in honorem professoris Aleksandar Jovanović, edited by Miroslav Jovanović, Belgrade: University of Philosophy, 2017, у: *Ниш и Византија* 17, Ниш 2018, стр. 507–511.**

**42) Anđela GAVRILOVIĆ, Serbian Archbishop Daniel II and Prophet Daniel, in: M. Marković, D. Vojvodić (eds.), *Serbian Artistic Heritage in Kosovo and Metohija. Identity, significance, vulnerability*, Belgrade 2017, стр. 104–105.**

**43) Анђела ГАВРИЛОВИЋ,23. међународни конгрес византијских студија (Београд, 22–26. август 2016), *Ниш и Византија* 15, Ниш 2017, стр. 397–400.**

**44) Анђела ГАВРИЛОВИЋ, Миодраг Марковић, Свети Никита код Скопља. Задужбина краља Милутина, Београд 2015, *Ниш и Византија* 14, Ниш 2016, стр. 655–660.**

**45) Анђела ГАВРИЛОВИЋ, Зоран Ракић, Српска минијатура XVI и XVII века, Београд: Филозофски факултет: ПБФ: Св. српска царска лавра Хиландар, 2012, *Зборник Музеја примењене уметности* 10 (2014), стр. 97–99.**

**46) Анђела ГАВРИЛОВИЋ,Милан Ивановић, Метохија. Споменици и разарања, Београд – Нови Сад, *Новопазарски зборник* 36 (2013), стр. 299–301.**

47) Анђела ГАВРИЛОВИЋ, Миодраг Марковић: Прво путовање Светог Саве у Палестину и његов знaчај за српску средњовековну уметност, *Зборник за ликовне уметности Матице српске* 41 (2013), стр. 251–253.

48) Анђела ГАВРИЛОВИЋ, Смиљка Габелић. Манастир Конче, *Зборник за ликовне уметности Матице српске* 39 (2011), стр. 295–297.

49) Анђела ГАВРИЛОВИЋ, 41. Међународни конгрес историје медицине, *Зборник Матице српске за друштвене науке* 126 (2009), стр. 149–151

50) Анђела ГАВРИЛОВИЋ, Светлана Пејић, Манастир Свети Никола Дабарски – прилог историографији српске средњовековне уметности, *Новопазарски зборник* 32 (2009), стр. 259–264 .

51) Анђела ГАВРИЛОВИЋ, Кристофер Валтер, Иконографија васељенских сабора у византијској традицији, *Новопазарски зборник* 31 (2008), стр. 211–213 .

**2а)** **ПЕТ НАЈЗНАЧАЈНИЈИХ ОСТВАРЕЊА**

1)Научна монографија категорије М41: Анђела, ГАВРИЛОВИЋ. 2018. *Црква Богородице Одигитрије у Пећкој патријаршији,* Београд – Пећ: Ставропигијална Лавра Манастир Пећка патријаршија: 303 стр.

2) Чланак у часопису категорије М24:Анђела Гавриловић,Прилог проучавању иконографије и значења представа Сунца и Месеца у византијској и српској средњовековној уметности са посебним освртом на небеска светила у Цркви Светог Николе у Пелинову (1716–1717), *Етноантрополошки проблеми* 14/1 (2019), стр. 361–382.

3) Чланак у часопису категорије М24:Анђела Гавриловић, О сакралном значењу музичког инструмента и улози пророка Давида у сцени Смрт праведника. Прилог проучавању ликовних представа музичких инструмената у источнохришћанској црквеној уметности, *Музикологија* 27/2 (2019), стр. 277–302.

4) Чланак у часопису категорије М24: Anđela GAVRILOVIĆ, The representation of the cherub in the narthex of the Dečani Monastery above the portal leading to the nave. Contribution to the research of the iconography and meaning of the cherub in Serbian medieval art, *Зборник Матице српске за ликовне уметности* 46 (2018), стр. 13–34.

5) Чланак у часопису категорије М51:Анђела ГАВРИЛОВИЋ, Духовно и материјално значење и анализа мотива трију риба са заједничком главом на фрагменту касноантичког подног мозаика из Петровца на мору, *Историјски записи* 3–4 (2019), стр. 7–19.

**3) АНАЛИЗА РАДОВА КОЈИ КАНДИДАТА КВАЛИФИКУЈУ У ПРЕДЛОЖЕНО НАУЧНО ЗВАЊЕ**

Научноистраживачки рад Анђеле Гавриловић обухвата више области: уметност српских земаља у средњем веку (нарочито уметност XIV века), византијску и источнохришћанску уметност. Као што се може видети из приложене библиографије др Анђеле Гавриловић, тематика којом се колегиница бави врло је разнородна. Овде ћемо пажњу указати само научно значајнијим, односно категоризованим радовима кандидата.

Свој први рад, *Vuk Branković and His Fresco Portrait in the Church of the Virgin of the Mother of God Peribleptos in Ochrid*, Анђела Гавриловић објавила је у актима 21. међународног конгреса византолога одржаног у Лондону 2006. године. Реч је о саопштењу посвећеном портрету Вука Бранковића у северном параклису цркве Богородице Перивлепте у Охриду. Ту су, поред запажања о овом раније недовољно проученом портрету, изнети и историјски и друштвени оквири животног пута угледног српског великаша XIV века.

И други научни рад Анђеле Гавриловић – *Representations of Leprosy on Serbian Frescoes in the Time of Reign of Stefan Dušan (1331-1355). Methodological proposal –* саопштен је на једном међународном конгресу. Пошто је то био међународни конгрес историчара медицине, у раду се са медицинског аспекта анализирају симптоми болести (лепре и водене болести) приказаних на српским средњовековним фрескама са темом Христових исцељења у време Душанове владавине (1331-1355). Утврђено је да су поменуте болести приказане на фрескама, поред своје примарне више симболичне функције, одражавале и реалност свог доба. Наведени рад објављен је, у измењеној и допуњеној верзији, и на српском језику, у часопису *Лесковачки зборник*.

Истој области иконографских истраживања спада и рад *Представе парализе и кифозе на српским фрескама у доба Стефана Душана (1331-1355) – однос земаљске и небеске реалности*, објављеном у часопису *Црквене студије* који излази у Нишу. Предмет истраживања тог рада је иконографија двеју болести – парализе и кифозе. У чланку се указује на чињеницу да је у раду зографа видно угледање на симптоме болести које су у средњем веку у Србији заиста постојале и које су се испољавале на начин на који су наведене болести на фрескама и приказиване.

У оквиру часописа (тематског зборника) *Ниш и Византија*, у коме се објављују саопштења прочитана на угледном међународном скупу истог назива, који се већ више од деценију одржава сваке године у Нишу као родном граду цара Константина Великог, Анђела Гавриловић објавила је рад под насловом *Representations of the Wells in Byzantine Art. Contributuon to the Research of Their Iconography*. У њему је детаљно анализирана иконографија кладенаца у уметности византијског света, у сценама старозаветних, новозаветих, хагиографских, Богородичиних и патеричких циклуса. Посебно је истакнут симболички значај тог мотива којим се најчешће алудира на тајну Христовог крштења.

У свом саопштењу, прочитаном на 22. међународном конгресу византолога у Софији (*On the Conceptual Meaning of the Texts Written on Prophets's Scrolls in the Tambour of the Church of the Virgin Hodegetria in Peć*) Анђела Гавриловић се бавила значењем текстова исписаним на свицима пророка у тамбуру куполе Богородичине цркве у Пећкој патријаршији. Студијом је установљено да највећи број пророчких текстова говори о улози и важности Богородице у Христовој економији спасења. Закључено је, такође, да су неки од тих текстова у вези са фунерарним карактером цркве.

Наведена запажања допуњена су у тексту *Идејни смисао текстова на свицима пророка у тамбуру Богородичине цркве у Пећкој патријаршији* , објављеном у угледном скопском часопису Патримониум. Ту је уочено да текстови на пророчким свицима из пећке Богородие Одигитрије указују на идеју спасења у ширем смислу.

Истраживању иконографије Богородичиног храма у Пећи посвећено је и саопштење Анђеле Гавриловић прочитано на 9. међународном скупу *Ниш и Византија* (*Two Unidentified Figures in the Wall Paintings of the Church of the Virgin Hodegetria in Peć*). Предмет истраживања овде су биле две раније неидентификоване стојеће фигуре светитеља, насликане у лучном пролазу који спаја бему и параклис Светог Арсенија у поменутој пећкој цркви. На основу иконографске анализе фигуре су поуздано идентификоване, а нађене су и најближе аналогије за њихове представе.

Четврта иконографска студија Анђеле Гавриловић која се тиче живописа пећке задужбине архиепископа Данила II односи се на јако оштећену сцену *Ваведења*. Објављена у оквиру тематског зборника радова "Културно наслеђе Косова и Метохије. Историјске тековине Србије на Косову и Метохији и изазови будућности", та студија је значајна јер је у њој препозната раније неидентификована сцена Богородичиног циклуса у пећкој цркви. У тексту се указује на византијске и српске паралеле сцене и реконструише њен некадашњи изглед.

На XX Сверуској научној сесији византолога одржаној у Москви јуна 2013, др Анђела Гавриловић, која је на тој сесији учествовала на позив организатора, прочитала је саопштење о књижевним основама иконографског мотива пророка Давида са цитром и појаца на фресци *Смрт праведника* у трпезарији манастира Светог Јована Богослова на Патмосу (XIII век). Реч је о студији којом је утврђено да је литерарни извор за појаву тог ретког мотива једна приповест из „Живота отаца“ непознатог грчког аутора, где се говори о визијама смрти праведника и смрти грешника. Појава пророка Давида и појаца у сцени на духовно истанчан начин показује да је на фресци представљена Смрт праведника, наглашавајући ликовно и идејно тренутак умирања.

Највећу важност у досадашњем научном раду Анђеле Гавриловић свакако има њена докторска дисертација посвећена зидном сликарству цркве Богородице Одигитрије у Пећи, одбрањена 2013. године. То је обиман текст који се састоји од 368 компјутерски сложених страница. Дисертација је подељена на седам основних глава и низ поглавља, са сажетим закључком на крају. У првој глави, која има наслов Досадашња проучавања зидног сликарства цркве Богородице Одигитрије у Пећи, сабрана је, укратко представљена и оцењена сва постојећа научно релевантна литература о предмету истраживања дисертације. У следећој глави рада, с насловом *Ктитор* и *посвета храма*, разматрају се разлози архиепископа Данила II да храм који подиже у оквиру пећког комплекса посвети Богородици Одигитрији, што је учињено углавном кроз проверу веродостојности података из ктиторовог житија. Истраживање зидног сликарства започето је покушајем његовог прецизнијег хронолошког одређења. У поглављу *Датовање живописа* изнова се разматрају сви елементи који су у научној литератури коришћени као ослонац за датовање сликарства Богородице Одигитрије у Пећи. Анђела Гавриловић прихвата раније изнето мишљење да тај живопис настаје након осликавања пећке припрате, а пре ктиторове смрти 19. децембра 1337. године. Најобимнија глава дисертације, која носи наслов *Иконографске и програмске особености живописа Богородичине цркве у Пећи*, издељена је у више поглавља. У сваком од њих разматра се иконографија и програмски контекст представа у појединим просторно-функционалним целинама храма: куполи, поткуполном простору, средишњем делу олтара, параклисима и наосу. Све сцене и засебне представе светих личности пажљиво су описане, а сви пратећи натписи су рашчитани. Препознат је садржај извесног броја раније неидентификованих представа, чиме је ишчитавање програма углавном заокружено. Уз широко коришћење релевантне литературе и извора, приступа се иконографској анализи представа и покушају утврђивања идејних основа програма. Богословски слојевита иконографија и нарочито богатство разуђеног програма наметнули су читав низ веома сложених и тешких проблема од којих су многи успешно решени. У иконографским анализама веома упућено и обично веома поуздано представља се историјат развоја појединих решења. Нарочита пажња посвећена је тражењу најближих иконографских аналогија представама у Богородици Одигитрији у Пећи. У петој глави, под насловом *Орнаментални украс*, углавном су само описани поједини флорални и геометријски мотиви и представљен систем неиконографског сликаног оквира иконографских представа у пећкој Одигитријиној цркви, док у претпоследњој глави, која носи наслов *Ликовне особености живописа*, Анђела Гавриловић настоји да раздвоји сликарске рукописе, утврди број уметника који су извели сликарску декорацију Богородичиног храма у Пећи и да одреди ликовне особености њихових дела. Према њеном мишљењу, у цркви Богородице Одигитрије радила су три сликара с помоћицима. Они су сви, у већој или мањој мери, своју уметност заснивали на искуствима главног сликарског тока прве две деценије XIV века и успели су да у довољној мери усагласе свој рад. У последњој, закључној глави рада ауторка углавном само сумира раније већ изнете резултате својих истраживања.

Дисертација Анђеле Гавриловић представља школски добро структуирану, методолошки ваљано постављену и истраживачки довољно заокружену студију. Широка упућеност у литературу о различитим проблемима којима се бави омогућила је колегиници Гавирловић да се упусти у засновану расправу о њима. С друге стране, сложеност научног задатка пред којим се нашла као истраживач у сазревању знатно је утицала на неуједначеност достигнутих резултата. Ипак, упорност и преданост помогли су јој да значајно прошири и унапреди знања о зидном сликарству цркве Богородице Одигитрије у Пећи.

И **радови које је кандидат објавио у периоду за који се његов рад оцењује** (20. фебруар 2014–20. фебруар 2020) представљају важан допринос истраживању и бољем познавању српске средњовековне уметности.

У чланку *О иконографским специфичностима сцене Смрт праведника у композицији Страшног суда у Никољцу код Бијелог поља и о њеном иконографском предлошку*  објављеном у Новопазарском зборнику колегиница Гавриловић је уочила иконографске необичности које се јављају у сцени *Смрт праведника* у саставу циклуса Страшног суда у Никољцу, а њихову појаву приписала специфичном литерарном предлошку сцене пронађеном у византијској аскетској литератури.

Потом је у скопском часопису Патромониум објавила рад под насловом *Holy Stylites in the Church of the Virgin Hodegetria in the Patriarchate of Peć*. У том раду она истражује разлоге сликања светих столпника у Богородичиној цркви у Пећкој патријаршији на истакнутом месту у олтару, на тријумфалном луку. Установљено је да је за такво програмско решење могао послужити пример Жиче и суседног Светог Димитрија у пећком комплексу цркава и указано да ови светитељи својим положајем у цркви и у односу на суседне композиције указују на Христова страдања и жртву која се одиграва у простору олтара.

Следећи рад, *Unnoticed scenes from the cycle of the life of the Virgin in the church of the Virgin in Peć*, колегиница Гавриловић објавила је у Зборнику Матице српске за ликовне уметности (бр. 42, за 2014). Она је ту идентификовала одређен број сцена из житија пресвете Богородице у Богородичиној цркви у Пећкој патријаршији, установила редослед низања сцена у циклусу и његове аналогије у уметности византисјког света, а детаљно је анализирала и поменуте неидектификоване сцене о којима у раду говори – Ваведење, Молитва Захарије пред палицама просаца и Јосифови прекори. Поменуте иконографске аналогије јасно указују, према њеном мишљењу, да су се сликари који су изводили фреске ослањали на најнапредније византијске и српске токове уметничког стваралаштва.

У раду *О литературных основах явления пророка Давида и певчих в сцене Смерть праведника в трапезной монастыря Святого Иоанна Богослова на Патмосе*, публикованом у зборнику Мир православия (бр. 9, за 2015) ауторка анализира литерарни предложак представе *Смрт праведника* у трпезарији Светог Јована Богослова на Патмосу, а налази и позније аналогије овој сцени.

Рад под насловом *On the Parable of the Rich Fool and the Reasons for its Depiction in the Exonartex of the Monastery of Sopoćani*, објављен у зборнику *Ниш и Византија* бави се проблемом значења *Параболе о безумном богаташу и његовим житницама*, у српском средњовековном сликарству јединствене композиције, посебно њеним местом у саставу циклуса Христових чуда и поука, као и разлозима постављања на западни зид сопоћанске припрате.

У саопштењу под насловом *The Tricephalos in the Painted Dado of the Church of Nova Pavlica – Possible Origin of Iconography*, прочитаном на међународној конференцији *Актуалньные проблемы теории и истории искусства*,одржаној у Санкт Петербургу 2015. године, Анђела Гавриловић претпоставља да су представе античких божанстава, односно, антички узори, могли утицати на уобличавање иконографије необичне представе троглава у олтару Богородичине цркве у Новој Павлици.

У студији публикованој у Зборнику Матице српске за ликовне уметности и насловљеној, *Christ Pantocrator in the Dome of the Church of the Virgin Hodegetria in the Patriarchate of Peć. Iconography and Meaning*, разматрана је иконографија и значење лика Христа Пантократора у куполи Богородице Одигитрије у Пећкој патријаршији у ширем и ужем смислу – као самосталне фигуре и у односу на суседне сцене.

У студији, *О представама змијâ у пољу сокла испод св. Теодора Тирона у Богородичиној цркви у Пећкој патријаршији*, објављеној у Косовско-метохијском зборнику САНУ, кандидат разматра необичне, у источнохришћанској уметности изузетно ретке, и стога важне, и у ранијој науци неуочене представе фантастичних змија у пољу сокла у Богородичиној цркви у Пећкој патријаршији. Она на основу иконографије, аналогија и тумачења црквених писаца тумачи ова бића као слику зла и сатане.

У раду,  *The Representation of Constantinople on the Folio 145r/b of the Manuscript of Madrid Skylitzes “Synopsis of Histories*“, објављеном у зборнику Ниш и Византија 2016. године, Анђела Гавриловић анализира представу византијске престонице Цариграда изображене у сведеној форми – у виду необичне свечане капије са шест стубова на минијатури *Улазак цара Нићифора Фоке у Цариград* из рукописа Мадридског Скилице. Она обрађује архитектонске детаље овог здања и претпоставља да је сликар на тој минијатури могао приказати стара Златна врата тзв. Ексакионион.

У раду који носи наслов, *О разлозима сликања херувимâ у поткуполном простору цркве Богородице Одигитрије у Пећкој патријаршији*, публикованом у поменутом зборнику за 2017, ауторка уочава необичан положај ових небеских сила у цркви Богородице Одигитрије у Пећкој патријаршији и околност да су означени натписима што је у српској средњовековној уметности реткост. Њихову појаву између јеванђелиста и мандилиона под самом куполом подробно тумачи објашњењима црквених писаца у идејној спрези са овим сценама и фигурама, на шта директно указује и сама иконографија приказаних бесплотних сила.

Још једна студија Анђеле Гавриловић посвећена је проблему иконографије и значења херувима у српској средњовековној уметности. Она носи назив *The representation of the cherub in the narthex of the Dečani Monastery above the portal leading to the nave. Contribution to the research of the iconography and meaning of the cherub in Serbian medieval art* објављена је у Зборнику Матице српске за ликовне уметностиза 2018. годину. У њој ауторка на основу тумачења црквених писаца и нових аргумената лик херувима над улазом у наос доводи у чвршћу програмску и идејну везу са ликовима ктитора Дечана, тумачећи значење изгледа херувима, затим свитака које он држи у рукама и његову појаву над порталом. Осим тога, она анализира лик херувима у контексту сликаног програма овог дечанског портала.

У часопису Антропологија, Анђела Гавриловић је објавила рад под насловом *Култ и иконографија светог Григорија Ниског код Срба у средњем веку*. У њему она обрађује култ светог Григорија Ниског у српским земљама од времена Стефана Немање до пада Деспотовине, прати појаву и помен његовог имена у различитим хагиографским саставима. Она такође уочава и два сасвим различита иконографска типа у приказивању светитеља у српском монументалном живопису и, што је још важније, разлоге због којих су сликари изводили таква решења.

У раду под називом, *Култ римског папе светог Силвестера Првог у српским земљама од 1166. до 1459. године*, објављеном у часопису *Црквене студије* штампаном поводом великог јубилеја Српске православне цркве – 800 година њеног постојања, аутор посвећује пажњу култу светог Силвестера Римског у српској средњовековној држави за време њене независности на основу хагиографских и иконографских извора. Анализом је утврђено да су име овог светитеља и подаци везани за његов живот присутни у српским месецословима, пролозима и другим књижевно-богослужбеним саставима тог периода. У раду су ликовне представе светог Силвестера Римског у српском монументалном живопису обрађене и класификоване према иконографским типовима, а истакнути су и посебни портрети, као и текстови на свицима које свети Силвестер држи у рукама.

Следећа два рада Анђеле Гавриловић, посвећена су тематици небеских светила Сунца и Месеца. Први од ова два рада који носи назив*Прилог проучавању иконографије и значења представа Сунца и Месеца у византијској и српској средњовековној уметности са посебним освртом на небеска светила у цркви Светог Николе у Пелинову (1716–1717****)***, објављен је у часопису *Етноантрополошки проблеми* (2019, бр. 1) који издаје одељење за Етнологију и антропологију Филозофског одељења у Београду. У њему колегиница даје преглед представа у којима се јављају небеска светила у византијској уметности, анализирајући њихову иконографију и образлажући њихово значење. Најзад, она на исти начин посебно анализира представе Сунца и Месеца у Пелинову, где је њихов истакнут положај и програмско место у храму у српској уметности јединствено.

Други рад о представама небеских светила носи назив *The Representations of Sun and Moon in the monastery of Zavala and the Reasons of Their Depiction*, и објављен је у Зборнику Матице српске за ликовне уметности 47 (Нови Сад, 2019). Персонификације небеских видела у овој цркви је извео познати и образовани атонски зограф Георгије Митрофановић уз представе осморице пророка, чија су пророштва анализирана у раду и протумачена, чиме је установљено да се она својим значењем односе на персонификације Сунца и Месеца у овој цркви.

У саопштењу насловљеном *О сакралном значењу музичког инструмента и улози пророка Давида у сцени Смрт праведника. Прилог проучавању ликовних представа музичких инструмената у источнохришћанској црквеној уметности*, а објављеном у часопису *Музикологија*, гласилу Музиколошког института САНУ (Београд 2019), колегиница Гавриловић анализира разлоге појаве музичког инструмента у наведеној сцени. Она најпре врши иконографску анализу музичких инструмената присутних у овој сцени у хронолошком распону од XIII до XVII века и установљује да су они различити (од којих су неки примери у ранијој науци непримећени). Потом, на основу тумачења византијских црквених писаца објашњава значење овог музичког инструмента у сцени Смрт праведника, иначе изузетно реткој представи у византијској уметности и не тако честој у православној уметности познијег, поствизантијског периода.

Рад насловљен, *Духовно и материјално значење и анализа мотива трију риба са заједничком главом на фрагменту касноантичког подног мозаика из Петровца на мору*, колегиница Анђела Гавриловић је објавила у црногорском часопису *Историјски записи* (3–4, 2019). У њему она анализира веома необичан и ванредно занимљив мотив три рибе са једном заједничком главом на поменутом мозаику у Петровцу, налази му ретке аналогије у уметности древног Египта, Кине, западне Европе и разматра његово значење, износећи мишљење да је грађевина где се мозаик налазио припадала хришћанском култу (мозаик је дислоциран), да је њен поседник био хришћанин, као и да мотив на посебан начин изражава тајну Свете Тројице.

У саопштењу ословљеном, *Надбедреник патријарха Арсенија III Чарнојевића на портрету овог патријарха од Јова Василијевича (1744) – његов смисао и украс* и објављеном у зборнику *Богословље и духовни живот Карловачке митрополије година 2*: *Културолошка и образовна преплитања и узајамни односи цркава и политичких ентитета централне и југоисточне Европе од 1690. до 1918. године* (Београд 2019) колегиница Гавриловић разматра разлозе украшавања надбедреника попрсјем са Христовим ликом у контексту функције портрета и времена његовог настанка, а његови идејни корени везују се за српску, и шире источнохришћанску уметност средњег века.

Колегиница Гавриловић саставила је и једну лексикографску одредницу, *Српски архиепископ Данило II и пророк Данило*, посвећену ктиторској композицији у цркви Богородице Одигитрије у Пећкој патријаршији, која улази у оквир каталога *Српско уметничко наслеђе на Косову и Метохији. Идентитет, значај, угроженост*, где је обрадила иконографију сцене, њен положај и стил сликара – протомајстора, који је осликао ову сцену.

Највећу важност у досадашњем истраживачком раду Анђеле Гавриловић и раду након избора у звање научног сарадника, свакако представља обимна и драгоцена монографија под насловом *Црква Богородице Одигитрије у Пећкој патријаршији*, објављена у издању Ставропигијалне Лавре Манастира Пећка патријаршија, а коју је штампао Издавачки фонд Архиепископије Београдско-карловачке. Књига је била подвргнута научном суду великог броја рецензената, који на свој начин доприноси и сведочи о квалитету књиге и ширини разматране грађе. Из првобитне грађе и целине доктората, где је третирано сликарство цркве, темељним и вишегодишњим поновним истраживањима, допунама, преиспитивањем и изменама појединих закључака настала је ова књига која обрађује гробну цркву српског архиепископа Данила II (1324–1337), веома важан и драгоцен споменик српског средњовековног наслеђа на Косову и Метохији.

Основни текст монографије Анђеле Гавриловић са пратећим научним апаратом, илустрацијама, списком литературе и графичким приказима распореда живописа, цртежима фресака изложен је на 303 стране и састоји се из увода и седам поглавља. У *Уводу* се приказује предмет рада, укратко су назначени разлози покретања истраживања која се односе на Богородичину цркву у Пећкој патријаршији, а указано је и на њихову важност и опште резултате тих истраживања.У првом поглављу које носи наслов *Досадашња истраживања* (стр. 11–20) сачињен је критички преглед претходних истраживања архитектуре, живописа и унутрашње опреме цркве Богородице Одигитрије, као и других питања од значаја за овај споменик. Друго поглавље са насловом *Ктитор цркве и њено посвећење* упознаје читаоца са личношћу ктитора цркве српског архиепископа Данила Другог и његовим мотивима да цркву посвети Богородици Одигитрији Цариградској и празнику Успења. У следећем поглављу, насловљеном *Архитектура* разматрани су архитектонско решење храма, градиво цркве, њени спољни облици, као и унутрашња опрема цркве: камена олтарска преграда, икона Богородице Пећке Краснице, њен трон и надгробно обележје ктитора. У четвртом поглављу, насловљеном *Живопис и његово датовање*, аутор узима у обзир све постојеће чиниоце на основу којег се оквирно може одредити датовање живописа Богородичине цркве и с правом прихвата раније гледиште по којем је Богородичина црква осликана после пећке припрате и пре децембра 1337. године, када је архиепископ српски Данило II умро. Другом, млађем слоју живописа, који се датује у познији XIV век, припадају две фреске, досликане уз сам гроб ктитора. Пето, најзначајније и најобимније поглавље монографије, насловљено је *Иконографске и програмске особености живописа* и подељено на већи број мањих поглавља, која третирају живопис куполе, поткуполног простора, простора олтара и олтарских параклиса Светог Арсенија Српског и Светог Јована Претече, затим наоса и северозападног и југозападног травеја, као и млађи слој фресака уз гроб ктитора. Брижљиво су испитане и утврђене иконографске особености свих композиција и појединачних фигура светитеља, као и историјат њиховог приказивања. Идентификован је одређен број раније непрепознатих сцена и појединачних светитељских фигура. Одговарајућа пажња указана је и особеностима програма пећке цркве Богородице Одигитрије, уз поуздану анализу њиховог значења и порекла. У шестом поглављу, под насловом *Орнаментални украс*, описан је и приказан систем аниконичне „декорације“ храма у виду геометријских и флоралних, и сасвим изузетно, зооморфних мотива. У последњем, седмом поглављу, насловљеном *Ликовне особености живописа*, аутор заступа мишљење да је основни и пресудни печат живопису Богородичине цркве у Пећкој патријаршији дао анонимни протомајстор, који се у својим делима умногоме приближава достигнућима уметничких токова ренесансе Палеолога. Он је извршио јак утицај на своје сараднике, што је допринело да су ову групу живописаца објединиле наглашене стилске блискости, као и особени, брижљиво спроведени детаљи у сликарском поступку. Монографија *Црква Богородице Одигитрије у Пећкој патријаршији* представља значајан допринос проучавању теме којој је посвећен. По многим својим вредностима она представља продор у нове и до сада неистражене области. Монографија Анђеле Гавриловић је важан допринос српској историографији средњовековне уметности, нарочито оне на Косову и Метохији, драгоцено сведочанство о оновременим историјским, културним, духовним тежњама и постигнућима. Одговорност, темељност и ширина приступа предмету о којем пише, пружили су аутору могућност да донесе обиље нових закључака. Монографијом Анђеле Гавриловић су значајно проширена и унапређена знања о бројним до сада нерешеним проблемима везаним за овај споменик. Резултати до којих се дошло имају и шири значај за изучавање српске уметности XIV века.

**4) ЦИТИРАНОСТ ОБЈАВЉЕНИХ РАДОВА КАНДИДАТА**

**1. ГАВРИЛОВИЋ, А. 2008**. Представе лепре и водене болести на српским фрескама у доба Стефана Душана (1331–1355) *Лесковачки зборник* 48: 261–276.

**Цитирано у**:

▪ Пајић, С. 2014. Представе медицинских инструмената и опреме у српском средњовековном сликарству, *Зограф* 38: 59–76 (стр. 59, нап. 4)

**2. GAVRILOVIĆ, A. 2010**. Representations of the wells in the Byzantine Art. Contribution to the Research of Their Iconography. In: *Ниш и Византија VIII*: 201–208.

**Цитирано у**:

▪ Заров, И. К. 2013. *Циклусот на Христовите чуда и поуки во Св. Богородица Перивлепта во Охрид*, *Патримониум* 11: 111–127 (стр. 117, нап. 29).

▪ Заров, И. К. . 2013. Циклусот на Христовите чуда и поуки во Св. Богородица Перивлпета во Охрид, *Патримониум* 11: 111–127 (стр. 117–118, нап. 31).

▪ Заров, И. К. 2013. Циклусот на Христовите чуда и поуки во Св. Богородица Перивлпета во Охрид, *Патримониум* 11: 111–127 (стр. 118, нап. 32).

**3. ГАВРИЛОВИЋ, А.** **2011.** Идејни смисао текстова на свицима пророка у тамбуру Богородичине цркве у Пећкој патријаршији. *Патримониум* 9: 105–114.

**Цитирано у**:

▪ Σίσιου, Ι. Ο διάκοσμος του τρούλου στο ναό της Παναγλιας Ζευγοστασίου, In: М. Ракоција (ур.), *Ниш и Византија XV* (2016) 299–312 (стр. 306, нап. 34)

**4. ГАВРИЛОВИЋ, А. 2012.** *Зидно сликарство цркве Богородице Одигитрије у Пећи*. Докторска дисертација. Филозофски факултет, Универзитет у Београду.

**Цитирано у**:

▪ Пајић, С. 2014. Представе медицинских инструмената и опреме у српском средњовековном сликарству, *Зограф* 38: 59–76 (стр. 64, нап. 32).

▪ Пајић, С. 2014. Представе медицинских инструмената и опреме у српском средњовековном сликарству, *Зограф* 38: 59–76 (стр. 69, нап. 58).

▪ Пајић, С. 2014. Представе медицинских инструмената и опреме у српском средњовековном сликарству, *Зограф* 38: 59–76 (стр. 72, нап. 76).

▪ Dragnev, E. 2014. *Profeţii vechiului testament din naosul Bisericii Sf. Gheorghe a mănăstirii Voroneţ*, In: Gh. Cojocaru (red.-şef.), Revista de istorie a Moldovei Nr. 3 (99) iuliu-septembre 2014, Chişinău: 56–72 (стр. 62, нап. 30).

▪ Dragnev, E. 2014. *Profeţii vechiului testament din naosul Bisericii Sf. Gheorghe a mănăstirii Voroneţ*, In: Gh. Cojocaru (red.-şef.), Revista de istorie a Moldovei Nr. 3 (99) iuliu-septembre 2014, Chişinău: 56–72 (стр. 67, нап. 73).

▪ Хрваћанин, Р. 2017. *Историјско-богословска анализа српских штампаних литургијара из XVI века*, Београд – Врњци: (стр. 294, нап. 485).

▪ Р. Хрваћанин, *Историјско-богословска анализа српских штампаних литургијара из XVI века*, Београд – Врњци 2017 (стр. 294, нап. 487).

▪ Лидов, А., Живковић, М. 2017. Припадност развојним токовима византијске уметности, In: Марковић. М., Војводић, Д. (ур.). *Уметничко наслеђе српског народа на Косову и Метохији. Историја, идентитет, угроженост, заштита*, Београд: стр. 173, нап. 18.

**▪ Т. Стародубцев (2018) Свети Фотије и Аникита и њихово поштовање и представљање у средњовековном источнохришћанском свету, *Ниш и Византија* XVI: 343–356 (стр. 349, нап. бр. 32)**

**▪ Т. Стародубцев (2018) *Свети лекари. Поштовање и представљање у источнохришћанском свету средњег века*, Београд (стр. 194, нап. бр. 584)**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 49, нап. 219).**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 117, нап. 653).**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 264, нап. 1561).**

**5. ГАВРИЛОВИЋ, АНЂЕЛА (2017) О разлозима сликања херувима у поткуполном простору цркве Богородице Одигитрије у Пећкој патријаршији, *Ниш и Византија* 15: 289–298.**

**Цитирано у:**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 115, нап. 638).**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 117, нап. 651).**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 117, нап. 653).**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 117, нап. 659).**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 203, нап. 1183).**

**6. ГАВРИЛОВИЋ, АНЂЕЛА (2018) Култ и иконографија Светог Григорија Ниског код Срба у средњем веку, *Антропологија* 18 (3): 73–86.**

**Цитирано у:**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 107, нап. 591).**

**▪ Голац, Андријана (2019) *Зидно сликарство Преображења Христовог у манастиру Зрзе*, докторска дисертација, Београд: Филозофски факултет (стр. 108, нап. 594).**

**5) ОЦЕНА САМОСТАЛНОСТИ КАНДИДАТА УЗ ДЕТАЉНО ОБРАЗЛОЖЕЊЕ**

Како показује приложени списак референци Анђела Гавриловић је показала **потпуну способност за успешно спровођење самосталног истраживачког рада**. Нарочито истичемо чињеницу да је своју монографију, као и сваки рад објавила као самосталан истраживач односно аутор. Веома позитивно се може оценити и њена улога у организацији научног рада у оквиру Института за историју уметности, а нарочито допринос међународној научној сарадњи Института са америчким, италијанским, немачким, француским и руским научним институцијама и универзитетима (центар Дамбартон Оукс у Вашингтону, Понтификатски универзитет Светог Крста у Риму, Институт Макс-Планк у Риму, Универзитет Лудвиг Максимилијан у Минхену, Универзитет Ломоносов у Москви, Белгородски универзитет и други).

**6) СВИ ВИДОВИ КАНДИДАТОВОГ АНГАЖОВАЊА У РУКОВОЂЕЊУ НАУЧНИМ РАДОМ, КВАЛИТАТИВНИ ПОКАЗАТЕЉИ КАНДИДАТОВОГ НАУЧНОГ АНГАЖМАНА И ЊЕГОВОГ ДОПРИНОСА УНАПРЕЂЕЊУ НАУЧНОГ И ОБРАЗОВНОГ РАДА У ОБЛАСТИ ЗА КОЈУ СЕ БИРА**

Узорна упућеност у домаћу и страну научну продукцију и суверено познавање научне методологије препоручују Анђелу Гавриловић научној јавности као поузданог тумача уметничких споменика и одликују њен стручни и научни рад и у протеклом шестогодишњем периоду (20.фебруар 2014–20.фебруар 2020). Истраживањима представа Сунца и Месеца у византијској и српској средњовековној уметности, затим мотива трију риба са заједничком главом, музичких инструмената на фрескама, представâ херувимâ и њиховог пратећег сликаног програма, као и мотивâ у зони сокла, она је увела у нашу науку нова подручја истраживања и створила чврсте основе за даљи рад на њима. Веома значајни су и доприноси кандидата на изучавању зидног сликарства XIV века, нарочито сликаног ансамбла пећке Богородичине цркве. Вреди најзад истаћи и њене напоре да се увећају знања из неких ужих области истраживања, као што су питања која се тичу култова појединих светитеља (Григорија Ниског и Силвестера Римског) у српској средњовековној држави. Радови које је колегиница Гавриловић до сада објавила бележе позитивну цитираност у монографијама, тематским зборницима и часописима. Истраживачку зрелост др Анђела Гавриловић показала је и кроз више непубликованих усмених саопштења на домаћим и међународним научним скуповима.

Веома је запажена и њена активност на остваривању циљева научно-истраживачког пројекта *Српска средњовековна уметност и њен европски контекст* који финансира Министарство просвете, науке и технолошког развоја (бр. пројекта 177036). Као сарадник на том пројекту и, истовремено, као члан Института за историју уметности Филозофског факултета, који је један од носилаца поменутог пројекта, ангажована је на снимању и проучавању споменика српског средњовековног наслеђа, нарочито српских средњовековних манастира на Косову и Метохији: Пећке патријаршије, Дечана и других споменика овог подручја, чији је опстанак угрожен (2016, 2017). Извршила је теренска испитивања и посетила манастире: Зочиште, Богородицу Љевишку, Свете Арханђеле код Призрена, Грачаницу, Бањску и Богословија Светог Кирила и Методија у Призрену (2016). За потребе истраживања и снимања обишла је и српске средњовековне споменике у долини Ибра (Студеница, Жича; 2014, 2015, 2019, Ђурђеви Ступови, Градац, Петрова црква, Горњак, Ресава, Раваница, Витовница, Љубостиња, Каленић, Милешева; 2019), српске средњовековне и византијске манастире у Македонији (Андреаш, Нерези; 2015; Свети Спас у Скопљу, Старо Нагоричино, Лесново, Матка, Марков манастир, црква Светог Димитрија у Охриду, Свети Арханђели у Прилепу, Свети Јоаким Осоговски, Свети Наум на Охридском језеру, Света Софија у Охриду, Нерези, Свети Јован Канео, Богородица Перивлепта у Охриду, Свети Конастантин и Јелена у Охриду; 2019), античке локалитете у Македонији, музеје и спомен обележја (Хераклеја Линкестис, Народни музеј у Битољу, Музеј икона у цркви Богородице Перивлепте у Охриду, Зебрњак; 2019), затим музеје, српске цркве и манастире у Црној Гори (Света Тројица Пљевљска, Острог – Капела Часног Крста, Морача, црква Свете Тројице у Будви, Савина, Археолошки музеј у Будви, 2019) и Босни и Херцеговини (Добрун, Завала, Стара црква у Сарајеву, Музеј Старе цркве у Сарајеву; 2018).

Поред тога, она је и обавила бројна испитивања и снимања у важним и бројним страним црквама, музејима и институцијама; у Минхену (Египатски музеј, Стара глиптотека; 2013, 2014), Риму (Ватикански музеји, Ара пацис, Санкта Марија Мађоре, Санкта Праседе, Санкта Пуденцијана, Сан Клементе, Колосеум, Константинов славолук, Сан Пиетро ин Винколи, 2014; Национални Римски музеј, Музеј терми, Палацо Алтемпс, храм Фортуне Вирилис – Портунов храм, храм Херкула Победника, црква Санта Марија Мађоре, Сан Ђовани ин Латерано са клаустром и музејем, Санта Марија ин Космедин, Санта Марија ин Трастевере, Санта Чечилија ин Трастевере, Вила Боргезе, Музеј Барберини, Национални музеј оријенталне уметности „Ђузепе Тучи“ и други; 2014, 2015), Санкт Петербургу (Ермитаж, 2014); Лондону (Вестминстер еби, Британски музеј, 2017) и Паризу (Лувр, Музеј Клини – Национални музеј средњег века; 2018).

Своју научну и стручну активност, уз наведене радове и активности, колегиница Гавриловић је показала и учешћем у организацији и реализацији научног рада у оквиру Института за историју уметности Филозофског факултета, нарочито радом на више легата од којих се истиче њен рад на легату проф. др Ивана Ђорђевића. У периоду 2012–2015. године она је обавила инвентарисање легата проф. др Ивана Ђорђевића (3092 књиге, 1000 сепарата) у Институту за историју уметности Филозофског факултета у Београду, сабирала, средила и хронолошки уредила личну документацију проф. Ивана Ђорђевића у фасцикле у оквиру истог легата, сабрала и средила преосталу документацију проф. Ивана Ђорђевића у оквиру истог легата. Године 2015. саставила је и библиографију о српским средњовековним споменицима на Косову и Метохији (1900–1941).

Анђела Гавриловић је укључена и у рад на изради *Речника ликовних уметности и архитектуре* (ур. Др М. Лојаница, САНУ), за чије потребе је саставила одређен број одредница које су у штампи (2015–2020).

Вредно је поменути и друге доприносе кандидата развоју и пласирању науке у земљи. Од 2019. године она је члан редакције часописа “Артум ”, часописа којег је покренуло Одељење за историју уметности Филозофског факултета. За потребе поменутог часописа ангажована је и као рецензент.

Током лета 2016. године колегиница Гавриловић била је предавач међународног курса *Историја српског народа* на летњој школи одржаној при храму Светог Саве у Београду коју су похађали амерички и руски православни студенти.

Поводом одржавања изложбе под називом *Српско уметничко наслеђе на Косову и Метохији. Идентитет, значај, угроженост* у периоду од 27. септембра до 26. новембра 2017. обављала је стручна вођења кроз изложбу најављених група на српском, енглеском и кинеском језику, затим послове дочекивања посетилаца изложбе и пружања информација о делима и изложби; вођења кроз изложбу; обавештавања дежурног кустоса о свим дешавањима (групне посете, промене на делима итд.). За потребе јавног сервиса телевизије РТС снимљено је вођење Анђеле Гавриловић кроз изложбу од стране Епархије Бачке и у више наврата и емитовано на телевизији, а за потребе Центра за југоисточну Европу снимљено вођење Анђеле Гавриловић кроз кроз изложбу и објављено on-line на интернет-адреси: [http://www.seecult.org/vest/vodenje-srpsko-umetnicko-naslede-na-kosovu-i-metohiji. Поводом](http://www.seecult.org/vest/vodenje-srpsko-umetnicko-naslede-na-kosovu-i-metohiji.%20%20Поводом) ове изложбе колегиница Гавриловић је у више наврата гостовала и у радио емисијама.

Осим наведених активности, Анђела Гавриловић је у сарадњи са Археографским одељењем Народне библиотеке Србије за потребе објављивања фототипског издања *Београдског паримејника* (ур. Др Владан Тријић, Археографско одељење Народна библиотека Србије) превела на кинески језик студију о овом најстаријем рукопису у фонду Народне библиотеке, која прати поменуто издање (Београд – Нови Сад, 2019).

Активни је члан Друштва пријатеља Свете Горе Атонске где учествује у организовању циклуса стручних предавања и припреми публикација поменутог Друштва.

**7) ОЦЕНА УСПЕШНОСТИ РУКОВОЂЕЊА НАУЧНИМ РАДОМ**

С обзиром на досадашње научно звање и карактер радног места на коме је запослена, Анђела Гавриловић није била у могућности да руководи научним радом.

**8) КВАНТИТАТИВНА ОЦЕНА КАНДИДАТОВИХ НАУЧНИХ РЕЗУЛТАТА КОЈА МОРА ЗАДОВОЉИТИ МИНИМАЛНЕ УСЛОВЕ ДАТЕ У ПОСЕБНИМ ТАБЕЛАМА ЗА ПОЈЕДИНЕ ГРУПАЦИЈЕ НАУКА (ПРИЛОГ 4)**

**9) ПРИКАЗ КАНДИДАТОВЕ ДЕЛАТНОСТИ У ОБРАЗОВАЊУ И ФОРМИРАЊУ НАУЧНИХ КАДРОВА**

С обзиром на досадашње научно звање и карактер радног места на коме је запослена, Анђела Гавриловић није била у могућности да учествује у образовању и формирању научних кадрова.

**10) ЗАКЉУЧАК СА ПРЕДЛОГОМ ЗА ОДЛУЧИВАЊЕ УПУЋЕН НАДЛЕЖНОМ ВЕЋУ, СА НАЗНАКОМ ОРИГИНАЛНОГ НАУЧНОГ ДОПРИНОСА КАНДИДАТА ИЗ ШИРЕ И УЖЕ НАУЧНЕ ОБЛАСТИ (ГРАНЕ И ДИСЦИПЛИНЕ) ИЗ КОЈЕ КАНДИДАТ СТИЧЕ ЗВАЊЕ**

Из наведене библиографије др Анђеле Гавриловић, као и прегледа њеног научног и стручног рада, јасно се може закључити да је она у разматраном периоду остварила вредне научне резултате који је и формално и суштински квалификују за избор у звање вишег научног сарадника. Ти резултати, наиме, задовољавају услове прописане *Законом о научноистраживачкој делатности* и *Правилником о поступку и начину вредновања и квантитативном исказивању научноуистраживачких резултата истраживача*. Конкретно, др Анђела Гавриловић је у протеклом шестогодишњем периоду (20. фебруар 2014–20.фебруар 2020) остварила **укупно 70.5 поенa (неопходно 50)**. Од тога првој категорији радова припадају радови Анђеле Гавриловић који су бодовани **са 66 поена (неопходно 40)**, док се у другу категорију радова сврставају њени радови који су бодовани **са 43 поена (неопходно 30)**.

Досадашњу делатност др Анђеле Гавриловић карактерише темељност, систематичност и марљивост у научном раду. Истраживањима зидног сликарства цркве Богородице Одигитрије у Пећи она је значајно унапредила научна знања о архитектури и живопису поменуте задужбине архиепископа Данила II, једног од најважнијих споменика српске уметности прве половине 14. века. Драгоцен научни допринос она је остварила и у осталим радовима које се сврставају у пет њених најзначајнијих остварења. Током протеклог периода др Анђела Гавриловић дала је значајан допринос и у реализацији пројекта *Српска средњовековна уметност и њен европски контекст*, а и на друге начине допринела је развоју науке којом се бави. Због тога предлажемо Научном већу Филозофског факултета Универзитета у Београду да др Анђела Гавриловић буде **изабрана у звање вишег научног сарадника**.

**11) ПОПУЊЕН И ПОТПИСАН РЕЗИМЕ ИЗВЕШТАЈА СА ШТАМПАНИМ ИМЕНОМ И НАУЧНИМ /НАСТАВНИМ ЗВАЊЕМ ПОТПИСНИКА, И НАЗИВОМ И СЕДИШТЕМ ИНСТИТУЦИЈЕ (ПРИЛОГ 2).**

У Београду, 24. фебруара 2020.

**КОМИСИЈА**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Миодраг Марковић, редовни професор , s.r.

Филозофски факултет, Београд

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Драган Војводић, редовни професор, s.r.

Филозофски факултет, Београд

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Љубомир Милановић, виши научни сарадник, s.r.

Византолошки институт САНУ

1. Болдирани су радови објављени у периоду за који се кандидатов рад оцењује – 20. 02. 2014–20. 02. 2020. [↑](#footnote-ref-2)
2. Напомена: одлуком Матичног одбора за историју, археологију и етнологију, донетом 28. јануара 2013, зборник "Ниш и Византија" **категорише се као М14, с тим што му се додељују 3 бода.** [↑](#footnote-ref-3)